### 10.    Status på flexboligtilladelser efter Boligreguleringsloven

**Åbent**

Sagsnr.: 326-2013-35782       J.nr.: 03.01.04            Dokumentnr.:
326-2016-49688

**Sagstype**

Orientering

**Resume og sagens baggrund**

Kommunalbestyrelsen besluttede på møde den 30. april 2014 at
godkende et administrationsgrundlag for flexboligtilladelser. Det indgår i
beslutningen, at administrationen skal følge situationen og give Teknik- og
Miljøudvalget en årlig status på området. Med denne sag orienteres om status
for 2015.

**Indstillinger**

Chefen for Plan, Byg og Miljø indstiller, at orienteringen
tages til efterretning.

**Behandling**

Teknik- og Miljøudvalget.

**Sagsfremstilling**

I henhold til administrationsgrundlaget meddeles der
samtykke til flexboligtilladelser i landzone udenfor rammelagte landsbyer og
kystnærhedszone A (bortset fra øerne). Der meddeles ikke samtykke i by- og
sommerhusområder.

Det skal præciseres i kommuneplanen, at centerområder
forbeholdes helårsboliger, og at kystnærhedszone A friholdes for fritidsboliger
(bortset fra sommerhusområder).

Kalundborg Kommune har modtaget 8 konkrete ansøgninger og 27
forespørgsler om flexboligtilladelser i 2015.

Det tekniske område har meddelt 7 Flexboligtilladelser og 1
afslag, hvor ejendommen ikke lå indenfor afgrænsningen af administrationsgrundlaget.
Der er endvidere givet positivt tilsagn på 10 forespørgsler og negativt tilsagn
på 17 efter kriterierne nævnt ovenfor.

Flexboligordningen er udvidet pr. 1. januar 2016, idet
Boligreguleringsloven er ændret. Det betyder, at flexboligtilladelser efter
01.01.2016 følger ejendommen og ikke ejendommens ejer.

Der kan være enkelte sager, som ikke kan opnå samtykke efter
administrationsgrundlaget, men hvor Det tekniske område vurderer, at der efter
konkret vurdering kan være gode begrundelser for alligevel at meddele en
flexboligtilladelse. Sådanne sager vil blive forelagt Teknik- og Miljøudvalget.

**Økonomiske konsekvenser**

Ingen.